Publication: Magyar Közlöny
Issue: MK-2011-25 (Year: 2011, Number: 25)
Era: contemporary
Section: 2011. évi XV. törvény
Paragraph Index: 40

(1) Tunézia vámemelések vagy vámok újbóli bevezetése formájában olyan korlátozott idõtartamú kivételes intézkedéseket hozhat, amelyek eltérnek a 11. cikk rendelkezéseitõl. Ezen intézkedések születõ iparágakra vagy szerkezeti átalakítás alatt álló ágazatokra vagy olyan ágazatokra vonatkozhatnak,amelyek komoly nehézségekkelnéznek szembe, különösen,ha e nehézségeknagyarányú társadalmi problémákat idéznek elõ. Azok a Tunéziában a Közösségbõl származó termékekre alkalmazandó behozatali vámok, amelyeket ezen intézkedésekkel vezetnek be, nem haladhatják meg az ad valorem 25%-ot, és a Közösségbõl származó termékekre nézve preferenciális elemet tartalmaznak. Az ezen intézkedésekkel érintett termékek behozatalának teljes értéke nem haladhatja meg a Közösségbõl származó ipari termékek teljes behozatalának 15%-át, azon utolsó év során, amelyre nézve statisztikai adatok rendelkezésre állnak. Ezen intézkedéseket legfeljebb öt évig lehet alkalmazni, kivéve ha a Társulási Bizottság hosszabb idõszakot engedélyez. Alkalmazásukat legkésõbb a legfeljebb tizenkét éves átmeneti idõszak lejártával meg kell szüntetni. Nem lehet ilyen intézkedést bevezetni valamely termék tekintetében, ha több mint három év eltelt azóta, hogy az adott termékre nézve valamennyi vámot és mennyiségi korlátozást, valamint azokkal azonos hatású díjat és intézkedést eltörölték. Tunézia tájékoztatja a Társulási Bizottságot az elfogadni kívánt kivételes intézkedésekrõl, és – a Közösség kérelmére – azok bevezetése elõtt konzultációkat kell folytatni az érintett intézkedésekrõl és ágazatokról. Ilyen intézkedések elfogadásakor Tunézia a Bizottság rendelkezésére bocsátja az e cikk alapján bevezetett vámok eltörlésének menetrendjét. E menetrend elõírja a vámok egyenlõ éves részletekben történõ megszüntetését, amely legkésõbb a bevezetésüket követõ két év múlva kezdõdik meg. A Társulási Bizottság ettõl eltérõ menetrendrõl is határozhat.

Source: https://magyarkozlony.hu/hivatalos-lapok/bf6d1be409ceb20b90fb1abf3d3386f39ac0f677/dokumentumok/95e74206f67d4857b2994ca82eaec4b68f5f7882/letoltes